CELEX: 52021PC0320
Language: bg
Date: 2021-07-16
Title: Предложение за РЕШЕНИЕ НА СЪВЕТА относно позицията, която трябва да се заеме от името на Европейския съюз в рамките на Съвета по асоцииране, създаден с Евро-средиземноморското споразумение за асоцииране между Европейските общности и техните държави членки, от една страна, и Република Тунис, от друга страна, във връзка с удължаването на срока на валидност на стратегическите приоритети ЕС—Тунис, докато ЕС и Тунис приемат нови актуализирани съвместни документи

ЕВРОПЕЙСКА КОМИСИЯ
            Брюксел, 16.7.2021
            COM(2021) 320 final
            2021/0225(NLE)
            Предложение за
            РЕШЕНИЕ НА СЪВЕТА 
            относно позицията, която трябва да се заеме от името на Европейския съюз в рамките на Съвета по асоцииране, създаден с Евро-средиземноморското споразумение за асоцииране между Европейските общности и техните държави членки, от една страна, и Република Тунис, от друга страна, във връзка с удължаването на срока на валидност на стратегическите приоритети ЕС—Тунис, докато ЕС и Тунис приемат нови актуализирани съвместни документи
            
               
         
         
            
               ОБЯСНИТЕЛЕН МЕМОРАНДУМ
            
            
               1.Предмет на предложението
            
            
               Настоящото предложение се отнася до решението за установяване на позицията, която трябва да се заеме от името на Европейския съюз в рамките на Съвета по асоцииране, създаден с Евро-средиземноморското споразумение за асоцииране между Европейските общности и техните държави членки, от една страна, и Република Тунис, от друга страна, във връзка с планираното приемане на решение за удължаване на срока на валидност на стратегическите приоритети ЕС—Тунис, докато ЕС и Тунис приемат нови актуализирани съвместни документи.
            
            
               2.Контекст на предложението
            
            
               2.1.Споразумението за асоцииране 
            
            
               Евро-средиземноморското споразумение за асоцииране между Европейските общности и техните държави членки, от една страна, и Република Тунис, от друга страна, („Споразумението за асоцииране“) беше подписано на 17 юли 1995 г. и влезе в сила на 1 март 1998 г. Споразумението за асоцииране представлява правното основание за двустранните отношения между ЕС и Тунис. Целите на Споразумението са да:
            
            
               –да създаде подходяща рамка за политическия диалог между страните, което да позволи развитието на тесни връзки във всички области, за които считат, че са от значение за този диалог, 
            
            
               –да създаде условия за постепенно либерализиране на търговията със стоки, услуги и капитали, 
            
            
               –да насърчава търговията и развитието на хармоничните икономически и социални отношения между страните, по-специално чрез диалог и сътрудничество, така че да се насърчи развитието и благосъстоянието на Тунис и тунизийския народ; 
            
            
               –да насърчава интегрирането на страните от Магреб чрез поощряване на търговията и сътрудничеството между Тунис и другите страни от региона, 
            
            
               –да насърчава икономическото, социалното, културното и финансовото сътрудничество. 
            
            
               2.2.Съвет за асоцииране
            
            
               Създава се Съвет за асоцииране, който заседава на ниво министри ежегодно и винаги, когато обстоятелствата го налагат, по инициатива на своя председател и в съответствие с условията, предвидени в процедурния му правилник. Той разглежда всички важни проблеми, които възникват в рамките на Споразумението за асоцииране, както и всякакви други двустранни и многостранни въпроси от общ интерес.
            
            
               Съветът за асоцииране е съставен от членове на Съвета на Европейския съюз и членове на Комисията на Европейските общности, от една страна, и членове на правителството на Република Тунис, от друга страна.
            
            
               Съветът за асоцииране приема свой процедурен правилник. Той се председателства последователно от член на Съвета на Европейския съюз и от член на правителството на Република Тунис в съответствие с условията, предвидени в процедурния му правилник. 
            
            
               Приетите решения са задължителни за страните, които вземат необходимите за тяхното изпълнение мерки. Съветът за асоцииране може също така да отправя подходящи препоръки.
            
            
               2.3.Предвиденият акт на Съвета за асоцииране 
            
            
               Съветът за асоцииране трябва да приеме решение относно удължаването на срока на валидност на стратегическите приоритети ЕС—Тунис за периода 2018—2020 г., докато ЕС и Република Тунис приемат нови актуализирани съвместни документи. В съответствие с член 10 от процедурния правилник на Съвета за асоцииране решението се приема по взаимно съгласие на страните и може да бъде прието с писмена процедура, ако страните са съгласни.
            
            
               3.Позиция, която трябва да се заеме от името на Съюза
            
         
         
            
               Позицията, която трябва да се заеме от Европейския съюз в рамките на Съвета за асоцииране, създаден със Споразумението за асоцииране във връзка с приемането на решение за удължаване на срока на валидност на стратегическите приоритети ЕС—Тунис, се основава на текста на решението, приложено към настоящото решение. 
            
            
               С Решение № 1/2018 на Съвета за асоцииране от 9 ноември 2018 г. ЕС и Тунис постигнаха съгласие относно стратегическите приоритети, които да подкрепят и укрепват демократичния преход и социално-икономическото развитие на Тунис през периода 2018—2020 г. 
            
            
               В рамките на текущия процес на подновяване на партньорството на ЕС с южните съседни държави и след приемането на многогодишната финансова рамка за периода 2021—2027 г. и на новия Инструмент за съседство, сътрудничество за развитие и международно сътрудничество (ИССРМС), за 2021 г. е планирано да се подготвят и приемат нови актуализирани съвместни документи с държавите от Южното съседство, включително Тунис. В тази рамка и за да се избегне разминаване между изтичането на срока на действие на стратегическите приоритети ЕС—Тунис и приемането на нови приоритети, в интерес на страните е да удължат настоящите стратегически приоритети до приемането на нови актуализирани приоритети. 
            
            
               4.Правно основание
            
            
               4.1.Процесуалноправно основание
            
            
               4.1.1.Принципи
            
            
               В член 218, параграф 9 от Договора за функционирането на Европейския съюз (ДФЕС) се предвижда приемането на решения за установяване на „позициите, които трябва да се заемат от името на Съюза в рамките на орган, създаден със споразумение, когато този орган има за задача да приема актове с правно действие, с изключение на актовете за допълнение или изменение на институционалната рамка на споразумението“.
            
            
               Понятието „актове с правно действие“ включва актове с правно действие по силата на нормите на международното право, които уреждат съответния орган. То включва и инструменти, които нямат обвързващ характер съгласно международното право, но са „годни да окажат съществено въздействие върху съдържанието на приеманата от законодателя на Съюза нормативна уредба“
                  1
               .
            
            
               4.1.2.Прилагане в конкретния случай
            
            
               Съветът за асоцииране е орган, създаден със споразумение, а именно със Споразумението за асоцииране.
            
            
               Актът, който Съветът за асоцииране има за задача да приеме, представлява акт с правно действие. Предвиденият акт има правно действие, тъй като с него ще бъде удължена валидността на сегашните стратегически приоритети, докато бъдат приети нови актуализирани съвместни документи. 
            
            
               Поради това процесуалноправното основание за предложеното решение е член 218, параграф 9 от ДФЕС.
            
            
               4.2.Материалноправно основание
            
            
               4.2.1.Принципи
            
            
               Материалноправното основание за дадено решение съгласно член 218, параграф 9 от ДФЕС зависи преди всичко от целта и съдържанието на предвидения акт, във връзка с който се заема позиция от името на Съюза. Ако предвиденият акт преследва две цели или се състои от две части и ако едната от целите или частите може да се определи като основна, докато другата е само акцесорна, решението съгласно член 218, параграф 9 от ДФЕС трябва да се основава на едно-единствено материалноправно основание, а именно на изискваното от основната или преобладаващата цел или част.
            
            
               4.2.2.Прилагане в конкретния случай
            
            
               Основната цел и съдържание на предвидения акт са свързани със сътрудничеството с трета държава в рамките на споразумение за асоцииране и европейската политика за съседство.
            
            
               Поради това материалноправното основание за предложеното решение е член 217.
            
            
               4.3.Заключение
            
            
               Правното основание за предложеното решение следва да бъде член 217 във връзка с член 218, параграф 9 от ДФЕС.
            
         
         
            
               5.Публикуване на предвидения акт
            
            
               Като се има предвид, че с акта на Съвета за асоцииране се изменя срокът на валидност на стратегическите приоритети ЕС—Тунис, той следва да бъде публикуван в Официален вестник на Европейския съюз, след като бъде приет.
            
            
               2021/0225 (NLE)
            
            
               Предложение за
            
            
               РЕШЕНИЕ НА СЪВЕТА
            
            
               относно позицията, която трябва да се заеме от името на Европейския съюз в рамките на Съвета по асоцииране, създаден с Евро-средиземноморското споразумение за асоцииране между Европейските общности и техните държави членки, от една страна, и Република Тунис, от друга страна, във връзка с удължаването на срока на валидност на стратегическите приоритети ЕС—Тунис, докато ЕС и Тунис приемат нови актуализирани съвместни документи
            
            
               СЪВЕТЪТ НА ЕВРОПЕЙСКИЯ СЪЮЗ,
            
            
               като взе предвид Договора за функционирането на Европейския съюз и по-специално член 217 във връзка с член 218, параграф 9 от него,
            
            
               като взе предвид предложението на Европейската комисия,
            
            
               като има предвид, че:
            
            
               (1)Евро-средиземноморското споразумение за асоцииране между Европейските общности и техните държави членки, от една страна, и Република Тунис, от друга страна, беше подписано на 17 юли 1995 г. и влезе в сила на 1 март 1998 г.
                  2
               
            
            
               (2)Стратегическите приоритети ЕС—Тунис бяха приети от Съвета за асоцииране на 9 ноември 2018 г.
                  3
                
            
            
               (3)В рамките на размяна на писма двете страни се споразумяха относно продължаването на срока на валидност на стратегическите приоритети ЕС—Тунис като основен документ за консолидиране на партньорството, докато бъдат приети нови съвместни документи. 
            
            
               (4)Съгласно член 80 от Евро-средиземноморското споразумение Съветът за асоцииране може да взема решения с оглед на постигането на целите на Споразумението.
            
            
               (5)Съветът за асоцииране трябва да приеме решение чрез писмена процедура, за да удължи срока на валидност на стратегическите приоритети, докато между ЕС и Тунис бъдат приети нови актуализирани съвместни документи.
            
            
               (6)Тъй като решението ще има задължителен характер за Съюза, е целесъобразно да се определи позицията, която трябва да се заеме от името на Съюза в рамките на Съвета по асоцииране,
            
            
               ПРИЕ НАСТОЯЩОТО РЕШЕНИЕ:
            
            
               Член 1
            
            
               Позицията, която трябва да се заеме от името на Съюза в рамките на Съвета за асоцииране, създаден с Евро-средиземноморското споразумение за асоцииране между Европейските общности и техните държави членки, от една страна, и Република Тунис, от друга страна, във връзка с удължаването на срока на валидност на стратегическите приоритети ЕС—Тунис, докато ЕС и Тунис приемат нови актуализирани съвместни документи, се основава на проекта на решение на Съвета за асоцииране ЕС—Тунис, приложен към настоящото решение.
            
            
               Член 2
            
         
         
            
               Адресат на настоящото решение е Комисията.
            
            
               Съставено в Брюксел на […] година.
            
            
               
                     За Съвета
               
               
                     Председател
               
            
         
         
            
                  
                     (1)
                  
                        Решение на Съда от 7 октомври 2014 г., Германия/Съвет, C-399/12, ECLI:EU:C:2014:2258, точки 61—64. 
               
               
                  
                     (2)
                  
                        РЕШЕНИЕ НА СЪВЕТА И НА КОМИСИЯТА от 26 януари 1998 година относно сключването на Евро-средиземноморско споразумение за асоцииране между Европейските общности и техните държави членки, от една страна, и Република Тунис, от друга страна; OВ L 97; 30.3.1998 г.
               
               
                  
                     (3)
                  
                        Решение № 1/2018 на Съвета за асоцииране ЕС—Тунис от 9 ноември 2018 г. за приемане на стратегическите приоритети ЕС—Тунис за периода 2018—2020 г.; OВ L 293, 20.11.2018 г., стр. 39.
               
            
      
    ---documentbreak--- 
      
         
               ЕВРОПЕЙСКА КОМИСИЯ
            Брюксел, 16.7.2021
            COM(2021) 320 final
            ПРИЛОЖЕНИЕ 
            към
            Предложение за РЕШЕНИЕ НА СЪВЕТА
            относно позицията, която трябва да се заеме от името на Европейския съюз в рамките на Съвета по асоцииране, създаден с Евро-средиземноморското споразумение за асоцииране между Европейските общности и техните държави членки, от една страна, и Република Тунис, от друга страна, във връзка с удължаването на срока на валидност на стратегическите приоритети ЕС—Тунис, докато ЕС и Тунис приемат нови актуализирани съвместни документи
            
               
         
         
            
               ПРИЛОЖЕНИЕ 
            
            
            
               РЕШЕНИЕ № 1/2021 НА СЪВЕТА ЗА АСОЦИИРАНЕ ЕС—ТУНИС 
                  
               от [dd/mm/yyy] година 
                  
               за постигане на съгласие за удължаване на срока на валидност на стратегическите приоритети ЕС—Тунис
            
            
            
            
               СЪВЕТЪТ ЗА АСОЦИИРАНЕ ЕС — ТУНИС,
            
            
               като взе предвид Евро-средиземноморското споразумение за асоцииране между Европейските общности и техните държави членки, от една страна, и Тунис, от друга страна („Евро-средиземноморското споразумение“),
            
            
               като има предвид, че:
            
            
               (1)Евро-средиземноморското споразумение за асоцииране между Европейските общности и техните държави членки, от една страна, и Република Тунис, от друга страна, беше подписано на 17 юли 1995 г. и влезе в сила на 1 март 1998 г.
                  1
               
            
            
               (2)Съгласно член 80 от Евро-средиземноморското споразумение Съветът за асоцииране може да взема решения с оглед на постигането на целите на Споразумението.
            
            
               (3)Съгласно член 90 от Споразумението страните взимат всякакви общи или конкретни мерки, необходими за изпълнението на техните задължения съгласно Споразумението и следят за постигането на предвидените в него цели.
            
            
               (4)С Решение № 1/2018 на Съвета за асоцииране от 9 ноември 2018 г. ЕС и Тунис постигнаха съгласие по стратегическите приоритети, които да ръководят партньорството за периода 2018—2020 г. 
                  2
               
            
            
               (5)В рамките на размяна на писма двете страни се споразумяха относно продължаването на срока на валидност на стратегическите приоритети ЕС—Тунис като основен документ за консолидиране на партньорството, докато бъдат приети нови съвместни документи.
            
            
               (6)В член 10 от процедурния правилник на Съвета за асоцииране се предвижда възможността между две заседания той да приема решения с писмена процедура, ако страните се споразумеят за това,
            
            
               РЕШИ:
            
            
               Член 1
            
            
               Съветът за асоцииране, като действа чрез писмена процедура, решава, че срокът на валидност на стратегическите приоритети ЕС—Тунис, приложени към неговото Решение № 1/2018 от 9 ноември 2018 г., се удължава до приемането на нови актуализирани съвместни документи от ЕС и Тунис.
            
            
               Член 2
            
            
               Настоящото решение влиза в сила в деня на приемането му.
            
         
         
            
               Съставено на xx [ден месец година] година.
            
            
            
                  За Съвета за асоцииране
            
            
         
         
            
                  
                     (1)
                  
                        РЕШЕНИЕ НА СЪВЕТА И НА КОМИСИЯТА от 26 януари 1998 година относно сключването на Евро-средиземноморско споразумение за асоцииране между Европейските общности и техните държави членки, от една страна, и Република Тунис, от друга страна; OВ L 97; 30.3.1998 г.
               
               
                  
                     (2)
                  
                        Решение № 1/2018 на Съвета за асоцииране ЕС—Тунис от 9 ноември 2018 г. за приемане на стратегическите приоритети ЕС—Тунис за периода 2018—2020 г.; OВ L 293, 20.11.2018 г., стр. 39.